గ్వాలియర్: మహాత్మాగాంధీ హంతకుడు నాథూరాం వినాయక్ గాడ్సే విగ్రహాన్ని అఖిల భారతీయ హిందూ మహాసభ (ఏబీహెచ్ఎస్) బుధవారంనాడిక్కడ ఆవిష్కరించింది. మధ్యప్రదేశ్లోని గ్వాలియర్ ఏబీహెచ్ఎస్ కార్యాలయంలో విగ్రహావిష్కరణ జరిగింది. గాడ్సే ఆలయ నిర్మాణానికి భూమి కేటాయించాల్సిందిగా మహాసభ గతంలో చేసిన విజ్ఞప్తిని జిల్లా యంత్రాంగం తోసిపుచ్చింది. మహాత్మాగాంధీని కాల్చిచంపినందుకు గాడ్సేను 1949 నవంబర్ 15న ఉరితీశారు.కాగా, గాడ్సే విగ్రహావిష్కరణపై ఏబీహెచ్ఎస్ ఉపాధ్యక్షుడు మాట్లాడుతూ, హిందూ మహాసభ కార్యాలయం కర్మస్థలి అని చెప్పారు. గాంధీ హత్యకు ముందు వారం రోజులు గాడ్సే ఇక్కడే ఉన్నారనీ, గ్వాలియర్లోనే తుపాకీని ఆయన సేకరించారని చెప్పారు. గాంధీమీద అభిప్రాయం కాలంతో పాటు మారుతోందనీ, గాడ్సేకి విగ్రహం లేదా ఆలయం కడితే కాంగ్రెస్కు అభ్యంతరాలు అక్కర్లేదని అన్నారు. కాగా, గాడ్సే విగ్రహావిష్కరణ విషయంపై మాట్లాడేందుకు మధ్యప్రదేశ్ హోం మంత్ర భూపేంద్ర సింగ్ నిరాకరించారు. గ్వాలియర్ నుంచి రిపోర్ట్ కోరతామని ముక్తసరిగా చెప్పారు. ఆయన మంత్రివర్గ సహచరుడు, ఆరోగ్య శాఖ మంత్రి రుస్తుం సింగ్ సైతం ఏం జరిగిందో తనకు తెలియదని సమాధానమిచ్చారు. అయితే విపక్ష నేత అజయ్ సింగ్ మాత్రం ఈ విషయంలో బీజేపీని తప్పుపట్టారు. బీజేపీకి 25-26 అనుబంధ సంస్థలున్నాయని, ఇలాంటివి చేస్తుంటాయని, బీజేపీ మాత్రం చేసిన పనులను ఒప్పుకోదని విమర్శించారు. వారిపై దేశద్రోహం కేసులు పెట్టాలని డిమాండ్ చేశారు. హిందూ మహాసభ సొంతంగానే పనిచేస్తుందని, విగ్రహావిష్కరణ, ఆలయ నిర్మాణంలో తమ పాత్ర ఏమీ ఉండదని వీహెచ్పీ ప్రాంతీయ కార్యదర్శి, బజరంగ్దళ్ ఆఫీస్ బేరర్ రాజేష్ తివారీ తెలిపారు.
gwalier: mahatmagandhi hantakudu nathuram vinayak gadse vigrahaanni akhila bhaarateeya hindu mahasabha (abachees) budhavaaramnaadikkada aavishkarinchindi. madhyapradeshloni gwalier abachees kaaryaalayamlo vigrahaavishkarana jarigindi. gadse aalaya nirmaanaaniki bhoomi ketayinchalsindiga mahasabha gatamlo chesina vignaptini jilla yantraangam tosipuchindi. mahaatmaagaandhiini kaalchichampinanduku gaadsenu 1949 navambar 15na uriteesaaru.kaga, gadse vigrahaavishkaranapai abachees upaadhyakshudu maatlaadutuu, hindu mahasabha kaaryaalayam karmasthali ani cheppaaru. gaandhi hatyaku mundu vaaram rojulu gadse ikkade unnaaranee, gwalierlone tupaakeeni aayana sekarinchaarani cheppaaru. gaandheemeeda abhiprayam kaalamtho paatu maarutondanii, gadseki vigraham leda aalayam kadithe congresku abhyantaraalu akkarledani annaru. kaga, gadse vigrahaavishkarana vishayampai matladenduku madhyapradesh homem mantra bhupendra sing niraakarinchaaru. gwalier nunchi report koratamani muktasarigaa cheppaaru. aayana mantrivarga sahacharudu, aarogya saakha mantri rustum sing saitam yem jarigindo tanaku teliyadani samaadhaanamichaaru. ayithe vipaksha netha ajay sing maatram ee vishayamlo beejeepeeni tappupattaaru. beejeepeeki 25-26 anubandha samsthalunnaayani, ilantivi chestuntaayani, bgfa maatram chesina panulanu oppukodani vimarsinchaaru. vaaripai deshadroham kesulu pettaalani demand chesaru. hindu mahasabha sontamgaane panichestundani, vigrahaavishkarana, aalaya nirmaanamlo tama paatra emi undadani veehechpee praantiiya kaaryadarsi, bajarangdal offies berer rajesh tivaari telipaaru.